El 1249, Lluís IX de França liderà una croada per tal de capturar Egipte, durant la qual va conquerir Damiata i llavors va continuar lentament cap al sud. Mentre avançaven, As-Sàlih Ayyub moria i era succeït pel seu fill Turan-Xah ibn as-Sàlih Ayyub, però abans que Turan-Xah pogués arribar al front, els mamelucs Bahri derrotaren els croats a la batalla d'Al Mansurah i capturaren Lluís, amb la qual acabaren eficaçment amb la croada. Turan-Xah procedí a col·locar el seu propi entorn i especialment els seus propis mamelucs, anomenats Mu'azzamis, en posicions d'autoritat en detriment dels interessos dels bahri. Quatre setmanes després de la captura de Lluís, el 2 de maig de 1250, un grup de bahris assassinava Turan-Xah.